GAIYA - Release Koncert
2026-03-13 21:00 (Europe/Copenhagen) | Drop inn, Kompagnistræde 34, Copenhagen, 1208, Denmark
GAIYA udgiver sin tredje single “Snake” – et fandenivoldsk og lettilgængeligt funk-hit
Den danske artist GAIYA er klar med sin tredje single “Snake” – et energisk og eksplosivt dansehit, der inviterer lytteren til at slippe alle frustrationer løs på dansegulvet og råbe med på det direkte, catchy omkvæd: “you’re such a snake.”
Efter at have markeret sig tydeligt på den danske livescene med optrædener på blandt andet Pumpehuset og Amager Bio, vender GAIYA nu tilbage med et funknummer, der elegant balancerer mellem tragikomisk selvironi og rå fandenivoldsk attitude.
“Snake” er en skarp kommentar til det komiske – og til tider frustrerende – i, at mennesker man forsøger at lægge bag sig, alligevel bliver ved med at dukke op. Samtidig fungerer nummeret som en kraftfuld energiudladning og en hyldest til at vælge sig selv til, fremfor at bære ansvaret for relationer, der ikke fungerer.

Oplev GAIYA live med fuldt band til en intens aften i spændingsfeltet mellem pop, funk og rå energi.
GAIYA er en af landets stærkeste upcoming liveacts, og nu er de tilbage på Drop Inn for at fejre deres release af funk-hittet “Snake” – et energisk og eksplosivt dansehit, der inviterer lytteren til at slippe alle frustrationer løs på dansegulvet og skrige med på det direkte og catchy omkvæd: “you’re such a snake.”
Forvent en koncert med storladne melodier, følelsesladede guitarsoloer og fællesskab på dansegulvet.
GAIYA er en kvindelig artist med et fast 6-mands band bag sig. Sammen blander de pop, rock og funk i en lyd, der forener det storladne, det dybtfølte og den rå energi i et univers, hvor lette popmelodier, dommedagstrommer og følelsesladede guitarsoloer smelter sammen med funky grooves til ét samlet udtryk for ungdommens intense følelsestorme.
